text: Udnævnt til mester i pjæk
  18 februar 2011 kl. 10.08
  Anders Samuelsen deltager sjældent i byrådsmøder - og møder i Folketinget.
  Ekstra Bladet har udnævnt Anders Samuelsen til mester i pjæk.
  Det gør bladet, fordi Anders Samuelsen efter kommunalvalget - hvor han blev valgt ind i byrådet i Horsens - kun har deltaget i halvdelen af byrådsmøderne.
  Selv siger Anders Samuelsen, at han gør større gavn for Horsens ved sit virke i Folketinget end ved at deltage i byrådsmøderne.
  Men ifølge Ekstra Bladet siger han også, at "Liberal Alliance ikke prioriterer arbejdet i Folketinget ret højt":
  - Vi leverer varen ved at lægge pres via befolkningen og ikke i skatteudvalget, siger han.
  